Wollert Konow (1809–1881)

Wollert Konow (født 16. juli 1809 i Bergen, død 9. september 1881) var en norsk gårdbruker og forfatter.

Han var sønn av kjøpmannen Wollert Konow (1779–1839) og bror av Carl og Hans Konow. I 1839 giftet han seg med Marie Louise Oehlenschläger (1818–1910), datter av den danske dikteren Adam Oehlenschläger. Han var far til agronomen Harald Konow og politikeren Wollert Konow (SB).

Etter å ha blitt student i 1827 tok han anneneksamen i 1828, før han dro til utlandet og studerte i Berlin og Göttingen. I 1835 fikk han doktorgraden i filosofi ved Universitetet i Göttingen. Senere oppholdt han seg en tid i København, før han i 1841 bosatte seg på gården Stend i Fana utenfor Bergen. Her levde han resten av livet.

Konow var representant for Søndre Bergenhus amt på Stortinget i 1854.

Som forfatter utga Konow reiseskildringer (Skizzer fra Italien, 1839), et skuespill (Manfred, 1840), og flere skrifter av politisk innhold.

Referanser

Eksterne lenker 
 
 Jens Braage Halvorsen: Norsk Forfatter-Lexikon 1814–1880

Norske forfattere
Stortingsrepresentanter 1854–1856